钦定古今图书集成/明伦汇编/宫闱典/第022卷 > 《贺皇太后寿笺》阙名
## 钦定古今图书集成/明伦汇编/宫闱典/第022卷 > 《贺皇太后寿笺》阙名

重闱介寿，耸瞻瑶极。紫仙显号推崇，卓冠玉清丹籍。
祲容焜燿，茀祉骈蕃。殿下离丽重明，坤载万物。德谐
烈祖，早釐降以嫔虞；庆笃文孙，终贻谋而与启。历数
衍仍云之系，蓬莱宴日月之长。荧煌彤管之书，赫奕
洪徽之盛。慈颜不老，孝治有光。诵《思齐思媚》之诗，远
继周大任之躅。纪长信《长秋》之制，俯卑汉太后之功。